Gotthard August von Helffreich

pisi|Gotthard August von Helffreichi vappepitaaf Tallinna Toomkirikus
Gotthard August von Helffreich (venepäraselt Богдан Борисович Гельфрейх) (27. jaanuar 1776 Purila mõis – 24. november 1843Hageri koguduse kirikuraamat EAA.3154.1.1:345 Tallinn) oli baltisaksa päritolu Venemaa sõjaväelane (kindralleitnant).

Gotthard August von Helffreich sündis Purila, Atla ja Kädva mõisniku major Bernhard Johann von Helffreichi (1712–1784) ja Augusta Maria von Staali Inglistelt (1731–1776) pojana.Helffreichid: Genealogisches Handbuch der baltischen Ritterschaften, Teil 2 Estland, Bd. 2 , Görlitz, 1930, lk.60-61, lk.62

1790 astus ta Preobraženski polku reamehena. 1793. aasta veebruaris ülendati ta seersandiks. 1796. aastal vabastati ta sealt kapteni auastmes. Sama aasta juuni astus ta kaptenina Narva jalaväepolku ja ülendati mõne aja pärast majoriks. Ta viidi 1799. aasta märtsis üle Kizljari garnisoni, 1800. aasta märtsis Rostovi püha Dmitri kindluse garnisoni, 1803. aasta juunis Tbilisi musketäripolku ja sama aasta juulis Fanagori grenaderipolku. 6. detsembril 1804 ülendati ta alampolkovnikuks ja määrati pataljoniülemaks.

20. novembril 1805 osales ta Austerlitzi lahingus. Ta ründas vaenlast 3 korda ja vallutas 2 tulepesa. Ta sai paremasse külge haavata. Teda autasustati Vladimiri IV järgu ordeniga koos lindiga. 1. jaanuaril 1806 ülendati ta Fanagori grenaderipolgu ülemaks.

1806. aasta sügisest kuni 1810. aastani osales ta Vene–Türgi sõjas, hiljem sõdis   1. Läänearmee 2. brigaadi (Tula ja Eestimaa polkude) komandörina Prantsusmaa vägedega, mis olid Venemaale tunginud,. 1813. aastal sõdis Prantsuse vägedega Kesk-Euroopas. Venemaale naasis ta alles 1814. aasta aprillis.

Ta sai 1810 kindralmajori ja 1814 kindralleitnandi auastme. Läks 1823 erru paljude haavade tõttu, mida ta oli oma sõjalise karjääri jooksul saanud.

Gotthard August von Helffreichi autasustati Püha Georgi III ja IV järgu, Püha Vladimiri II, III ja IV järgu ning Püha Anna I järgu ordeniga. Samuti autasustati teda Preisi Punase Kotka II klassi ja Austria Leopoldi II klassi ordeniga.museum.ru: Teenistuskäik (vene k.)

Tema portree asub Ermitaaži Isamaasõja galeriis.

Gotthard August von Helffreichile kuulusid Lohu ja Röa mõis.

Perekond

Gotthard August von Helffreich abiellus 1823. aastal Vasulas Charlotte Wilhelmine Annette von Stiernhjelmiga (1802–1872). Abielust sündisid:

Otto Bernhard (Boris) Melchior von Helffreich (1824–1868), Oru mõisnik, abiellus Tohisoo mõisniku parun Georg von Wrangelli (1799–1879) ja Sophie Juliane Igelströmi (1799–1858) tütre paruness Julie Wilhelmine Henriettega (1834–1869)
Alexander Georg von Helffreich (1826–1908), jalaväekindral, Lohu ja Röa mõisnik, abiellus keisri ihuarsti James Villiersi ja Wera von Arpshoweni tütre Helenaga (sündis 1833)
Paul Peter August von Helffreich (1827–1839)
Julie Marie Helene von Helffreich (1829–1912), abiellus Pahkla mõisniku eruratsaväekapten Alexei von Baranoffi ja hiljem oma surnud mehe venna, Prääma mõisniku Trofim Heinrich von Baranoffiga
Ernst Gustav Gotthard von Helffreich (1830–1870), kaardiväepolkovnik 
Sophie Charlotte von Helffreich (1831–1883)
Karoline Christine Marie von Helffreich (1833–1883), abiellus 1872 aastal Tallinna pastor Nikolai von Stackelbergiga (1832–1902), Jälgimäe mõisniku Manfred von Glehni (1867–1924) ämm
Nikolai Friedrich von Helffreich (1834–1848)
Dorothea Konstanze von Helffreich (1836Hageri koguduse kirikuraamat EAA.3154.1.10:65–1875), abiellus 1858 hilisema Muraste ja Rannamõisa mõisniku, tõelise riiginõuniku Konstantin von Weymarniga (1829–1881) ja oli Kummolovo mõisniku, Siseministeeriumi kantselei direktori ja tõelise riiginõuniku Konstantin von Weymarni (1866–1944) ja Hüüru mõisniku Alexander von Weymarni (1861–1914) ema.
Gottlieb Wilhelm von Helffreich (1839–1899), õuenõunik

Sugupuu

Viited

Kategooria:Eestimaa aadlikud
Kategooria:Helffreichid
Kategooria:Lohu mõisnikud
Kategooria:Napoleoni sõdade Venemaa sõjaväelased
Kategooria:Venemaa keisririigi kindralleitnandid
Kategooria:Kulmi Risti kavalerid
Kategooria:Punase Kotka II klassi ordeni kavalerid
Kategooria:Püha Georgi III klassi ordeni kavalerid
Kategooria:Püha Georgi IV klassi ordeni kavalerid
Kategooria:Püha Vladimiri II klassi ordeni kavalerid
Kategooria:Sündinud 1776
Kategooria:Surnud 1843